ШУМАХУЭ Владимир Сэлмэн и къуэр
Къэбэрдей-Балъкъэрым и щэнхабзэм хэщIыныгъэшхуэ игъуэтащ. И ныбжьыр илъэс 78-м иту зэуэзэпсэу дунейм ехыжащ Къэбэрдей-Балъкъэр Республикэм и щэнхабзэм пщIэ щызиIэ лэжьакIуэ, Къэбэрдей-Балъкъэрым и Гуащэ театрым и Iэтащхьэ икIи и художественнэ унафэщI Шумахуэ Владимир Сэлмэн и къуэр.
Владимир Сэлмэн и къуэр Къэрэшей-Шэрджэс Республикэм щыщ Черкесск къалэм 1939 гъэм гъатхэпэм и 13-м къыщалъхуащ. Ленинград къалэм театрым, макъамэмрэ кинематографиемрэ щыхурагъаджэу дэт институтыр къиу-ха нэужь, абы лэжьэн щыщIидзащ Къэрэшей-Шэрджэсым и драмэ театрым. 60 гъэхэм я кIэухым ар Налшык къэрал Музыкэ театрым щылэжьэну кърагъэблэгъащ икIи 1967 — 1970 гъэхэм абы и унафэщIым и къуэдзэу щытащ. А зэманым ар жыджэру хэтащ «Лалуцэ», «Iэминат» (Ко-ган Л.) япэ лъэпкъ балет-хэр, «Мадинэ» (Балэ М., Къардэн Хь.) оперэр щагъэувым. 1970 — 1981 гъэхэм Налшык къалэ киносетым и унафэщIу, ЩоджэнцIыкIу Алий и цIэр зезыхьэ Къэбэрдей-Балъкъэр къэрал драмэ театрым и унафэщIу лэжьащ.
1990 гъэм Къэбэрдей-Балъкъэр Республикэм и Гуащэ театрым и Iэтащхьэу икIи и художественнэ унафэщIу ягъэуващ.
Къэбэрдей-Балъкъэр Республикэм театр гъуазджэм зыщегъэужьыным, абы цIыхухэр дегъэхьэхыным хуищIа хэлъхьэныгъэм папщIэ Шумахуэ Владимир Сэлмэн и къуэм къыхуагъэфэщащ УФ-м щэнхабзэм-кIэ щIыхь зиIэ и лэжьакIуэ, КъБР-м и цIыхубэ артист, КъБР-м гъуазджэхэмкIэ щIыхь зиIэ и лэжьакIуэ цIэ лъапIэхэр, КъБР-м и ЩIыхь тхылъыр, КъБР-м и Правительствэм, КъБР-м, КъШР-м, Адыгэ Республикэм щэнхабзэмкIэ я министерствэхэм я щIыхь тхылъхэр къратащ.
Шумахуэ Владимир Сэлмэн и къуэм и фэеплъ нэхур сыт щыгъуи дигу илъынщ.
КIуэкIуэ Ю. А., Егоровэ Т. Б., Мусуков А. ТI., Къуэдзокъуэ М. М., Алэкъей А. М., АфэщIагъуэ М. Хь., Ахъуэхъу Т. Б., Бэрэгъун Р. Е., Беппаев М. А., Бэлэтокъуэ В. Хь., Вэрокъуэ В. Хъ., Говоров С. А., Емуз Н. Гъу., Жанатаев С. А., Жангуразов М. Б., Зумакулов Б. М., Канунников А. Д., Къардэн М. Н., Къумахуэ М. Л., Николаевэ Ф. М., Пащты Б. С., Рахаев А. И., Темыркъан Б. Хь., Темыркъан Г. Ж., Тюбеев А. И., Фырэ Р. Б., Фырэ М. Д., Ефэнджы Дж. Къ.
